

**VEDTEKTER FOR ØREBEKK BARNEHAGE**

EIER: Barnehagen drives av RS TEAM A Styrer: Sunniva Rønning Skåre mob: 41767341

**FORMÅL:**

Barnehagen skal gi de deltagende barn et godt miljø med vekt på lek og medbestemmelse sammen med andre barn og voksne. Barnehagen skal utvikle det enkelte barns personlighet, hjelpe barna i å ta del i sin egen læring.

Sammen med hjemmet skal barnehagen medvirke til å gi barna et miljø som sikrer dem individuell og gruppevis omsorg og støtte, stimulering, utfoldelse, læring og etisk veiledning.  Barnehagen skal drives i samsvar med:

Lov om barnehager og de av Barne og-familiedepartementet til enhver tid fastsatte foreskrifter og retningslinjer. Rammeplan for barnehage. Årsplan for barnehagen.

Vedtekter I Ørebekk barnehage. Lov om intern-kontroll og barnehagens egne sikkerhets/intern-kontroll rutiner. Foreskrift om miljørettet helsevern i barnehager og skoler.

**VERDIGRUNNLAG**

Ørebekk barnehage forplikter seg til å skape en barnehage i samsvar med barnehagens visjoner hvor medvirkning på barns premisser og natur skal stå i fokus.

**OPPTAK AV BARN**

Søknad om plass i barnehage skjer elektronisk med søknadsfrist 1 mars til hovedopptaket. Søknadsfristen kunngjøres i januar måned, og finnes på Fredrikstad kommunes hjemmesider: www.fredrikstad kommune.no

Barnehagen tar inn barn i alder 0-6 år.  Opptak skjer fortløpende etter hvert som plassene blir ledige.  Plassene beholdes til de sies opp av foresatte.  Det søkes elektronisk ved å gå inn på Fredrikstad kommune sine hjemmesider. Hjelp til dette kan du få ved å kontakte kommunens service torg eller barnehagen.

Barn med prioritet etter § 13 i barnehageloven.  Barn med nedsatt funksjonsevne. Dokumentasjon: Skriftlig uttalelse fra sakkyndig instans med redegjørelse av barnets funksjonsvansker.  Barn som bor i familier med store belastninger, for eksempel sykdom i hjemmet, foreldre eller søsken med nedsatt funksjonsevne.  Dokumentasjon: Anbefaling fra helsesøster, lege, barnevern eller lignende.

Andre kriterier i prioritert rekkefølge:  a) søsken til barn i barnehagen  b) barnegruppens sammensetning i forhold til kjønn og alder c) loddtrekning

**OPPHOLDSAVGIFT**

Barnehagen følger de statlige maks prisene. Varsel om økning skal gis med 30 dagers varsel. Det betales et tilegg for mat/tur. Ved manglende betaling i 2 måneder kan barnehage plassen sies opp.

Ved for sen henting av barnet med mer enn en gjentagelse, så vil det påbeløpe en avgift for hver gang barnet blir hentet etter første skriftlige advarsel er gitt. Dette beløpet er på kr 500,- pr gang og kommer i tillegg på neste måneds faktura.

**ÅPNINGSTID/OPPHOLDSTID**

Barnehagen er åpen fra: 0630 – 1645 mandag – fredag

Barnehagen har ferielukking i uke 28 -29 -30 men barna skal ha fire uker i løpet av et år da foreldre betaling kun er i 11 måneder. Betalingsfri måned er juli.

Barnehagen vil i løpet av året gjennomføre 5 planleggings dager, barnehagen er da stengt. Vi tilrettelegger for dager som passer best for barnehagen og så langt det lar seg gjøre følge plandagene til skolene.

Julaften og nyttårsaften holdes det stengt, og ellers alle røde dager. Barnehage året er fra 1. august til 31. juli.

Dagene i romjulen har vi åpningstider fra 0730-1500

Barnehagen stenger 12.00 før skjærtorsdag.

 **AREAL**

Ørebekk barnehages leke/ oppholds arealer er 951 m2 inne og ute området er inngjeret på 3500 m2. Leke og oppholdsareal pr. barn skal minimum være: 4.0m2 for barn over 3 år og 5,5m2 for barn under 3 år.

**FORELDRERÅD/SAMARBEIDSUTVALG**

Barnehagen har et foreldreråd bestående av foresatte og foreldre til alle barna i barnehagen. Foreldrerådet skal fremme foreldrenes felles interesser og bidra til at samarbeidet mellom barnehagen og foreldregruppen gir et godt barnehagemiljø.  Samarbeidsutvalget består av 2 foreldre/foresatte og 2 ansatte.

Styrer har tale, forslags og møterett. Samarbeids -utvalget skal følge departementets retningslinjer. Samarbeidsutvalget skal være et rådgivende, kontakt skapende og samordnende organ.

Utvalget skal særlig være med å drøfte barnehagens ideelle grunnlag og arbeide for å fremme kontakt mellom barnehagen og lokalsamfunnet. Ved avstemming har hver representant 1 stemme, ved stemmelikhet har leder 2 stemmer. Vanlig flertallsvedtak gjelder.

**STYRE**

Barnehagens styre består av eiere. Styret vil sette standard for daglig drift og vedlikehold.

**OPPSIGELSE OG MISLIGHOLD**

Oppsigelsestiden er 1 måned fra den første i måneden.  Unntak: I perioden 1. april til 1. juni er oppsigelsestiden 2 måneder og det skal betales for plassen i oppsigelsestiden. Dersom en barnehageplass missligholdes, ved manglende betaling: dvs. restanse på 2 måneder eller mer, kan plassen sier opp av barnehagen.

Barn som skal begynne på skolen behøver ikke si opp barnehageplassen, men beholder den ut barnehageåret.

**HELSEMESSIGE FORHOLD**

Før et barn begynner i barnehagen, skal det legges fram erklæring om barnets helse. Dersom barnet har møtt til de ordinære undersøkelser på helsestasjonen, kan slik erklæring gis av barnets foresatte på skjema godkjent av helsedirektoratet.  Barnehagen legger stor vekt på å ivareta barnas og de ansattes helse under oppholdet i barnhagen.

Barn med smittefarlige sykdommer må holdes hjemme. Barn som ikke kan delta på ute aktiviteter skal i hovedsak holdes hjemme.  Barnehagen må varsles dersom et barn er sykt eller av en eller annen grunn ikke kan møte i barnehagen.  Alle ansatte skal til enhver tid ha godkjent førstehjelpkurs.  Ansatte som skal være i svømmehall eller på stranden skal også ha livredningskurs/prøve. Personalet har plikt til å gjennomføre adekvat tuberkulose kontroll.

**FORELDREMØTER/FORELDRESAMTALER**

Det vil med jevne mellomrom bli avholdt foreldremøter og foreldersamtale.

**ANSVAR**

Personalet har ansvar for barna den tiden de er i barnehagen. Eierstyret er pålagt å tegne ulykkesforsikring for barna. Levering og henting av barna er foreldre/foresatte selv ansvarlig for. Den som følger barnet til barnehagen må ikke forlate barnet før det har vært i kontakt med personalet.

Barnet skal hentes av en voksen person som er kjent for personalet i barnehagen. Dersom barnet hentes av en annen person en det/de som vanligvis henter barnet, skal barnehagen ha beskjed fra barnets foreldre/foresatte om hvem som henter barnet.  Beskjeder til personalet gitt gjennom barnet, skal være skriftlig.

Barnehagen har ikke ansvar for barnets medbrakte klær eller andre eiendeler.  Personalet må ikke ta med barna som passasjerer i egen bil eller offentlig transportmiddel uten at det benyttes forskriftsmessige sikring av barnet, og at det forligger skriftlig samtykke fra foreldre/foresatte.

Barnehagen skal ha en styrer som har den daglige ledelse av virksomheten. Styrer og pedagogisk leder skal ha utdanning som førskolelærer.

Det kreves at alle som arbeider i barnhagen skal legge fram tilfredsstillende attest fra politiet før ansettelse.

Alle ansatte i barnehagen har taushetsplikt i henhold til forvaltningslovens §§13 til 13f. Barnehage personalet har opplysningsplikt til sosialtjenesten og barneverntjenesten slik det er beskrevet i barnehagelovens §§22 og 23

**HMS/ INTERNKONTROLL**

Barnehagen skal ha intern-kontrollsystem i samsvar med forskrift om systematisk helse, miljø og sikkerhetsarbeid (internkontroll forskriften). Dokumentasjon blir oppbevart i barnehagen. Internkontrollperm for helse, miljø og sikkerhetsarbeid er utarbeidet for barnehagen og holdes kontinuerlig oppdatert av styrer/ daglig leder .

**ENDRINGER I VEDTEKTENE**

Endringer av disse vedtekter foretas av eierstyret.

Gjeldende fra 01.08.2022.